Document ID: 32000R0983

Komisijos reglamentas (EB) Nr. 983/2000
2000 m. gegužės 11 d.
iš dalies keičiantis Reglamentą (EB) Nr. 20/98, nustatantį Tarybos reglamento (EB) Nr. 2200/96 dėl pagalbos preliminarų pripažinimą gavusioms gamintojų organizacijoms taikymo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2200/96 dėl bendro vaisių ir daržovių rinkos organizavimo [1] su paskutiniais pakeitimais, padarytais Reglamentu (EB) Nr. 1257/1999 [2], ypač į jo 48 straipsnį,
kadangi:
(1) Komisijos reglamentas (EB) Nr. 20/98 [3] su pakeitimais, padarytais Reglamentu (EB) Nr. 243/1999 [4], nustato taisykles dėl pagalbos, skiriamos gamintojų organizacijoms, gavusioms preliminarų pripažinimą pagal 1997 m. kovo 14 d. Komisijos reglamentą (EB) Nr. 478/97, nustatantį išsamias Tarybos reglamento (EB) Nr. 2200/96 taikymo taisykles, reglamentuojančias preliminarų gamintojų organizacijų pripažinimą [5], su pakeitimais, padarytais Reglamentu (EB) Nr. 243/1999.
(2) Šios pagalbos skyrimo būdas, nustatytas Reglamento (EB) Nr. 2200/96 52 straipsnyje, buvo iš dalies pakeistas 1999 m. gegužės 17 d. Tarybos reglamentu (EB) Nr. 1257/1999 dėl Europos žemės ūkio orientavimo ir garantijų fondo (EŽŪOGF) paramos kaimo plėtrai ir iš dalies pakeičiančiu bei panaikinančiu tam tikrus reglamentus, kuris įsigaliojo 2000 m. sausio 1 d. Ši pagalba ateityje turi būti laikoma intervencine priemone žemės ūkio rinkoms stabilizuoti tokia prasme, kaip vartojama 1999 m. gegužės 17 d. Tarybos reglamento (EB) Nr. 1258/1999 dėl bendros žemės ūkio politikos finansavimo 1 straipsnio 2 dalies b punkte [6].
(3) Atsižvelgiant į aplinkybes, Reglamentas (EB) Nr. 20/98 turėtų būti iš dalies pakeistas ir pritaikytas naujai padėčiai. Pakeitimai turėtų būti ypač susiję su reikalavimų atitikimu EŽŪOGF Garantijų skyriaus pagalbai, skiriamai preliminariam pripažinimui, gauti, pagalbos paraiškų pateikimo bei pagalbos skyrimo terminais, naujais regionų, atitinkančių įvairaus dydžio finansavimo reikalavimus, aprašymais, kad šie aprašymai būtų suderinti su aprašymais, nurodytais 1999 m. birželio 21 d. Tarybos reglamente (EB) Nr. 1260/1999, nustatančiamestruktūrinių fondų bendrąsias nuostatas [7], ir pagaliau su valstybių narių įsipareigojimu tikrinti, ar laikomasi pagalbos skyrimo reikalavimų.
(4) Turi būti aiškiai nustatyta, kad šis reglamentas taikytinas pagalbai, skiriamai pagal pripažinimo planus, priimtus po 2000 m. sausio 1 d., bei pagalbai, skiriamai pagal pripažinimo planus, priimtus iki 2000 m. sausio 1 d., už metinius laikotarpius, prasidedančius nuo 2000 m. sausio 1 d.
(5) Šiame reglamente numatytos priemonės atitinka Šviežių vaisių ir daržovių vadybos komiteto nuomonę,
PRIĖMĖ ŠĮ REGLAMENTĄ
1 straipsnis
Reglamentas (EB) Nr. 20/98 iš dalies keičiamas taip:
1. 1) 1 straipsnio 2 dalies d punkto trečioji įtrauka išbraukiama.
2. 2) 2 straipsnio 2 dalies d punktas pakeičiamas taip:
"d) išmokama kasmet dalimis kiekvieno metinio laikotarpio pabaigoje, kad būtų įgyvendintas pripažinimo planas. Apskaičiuodamos metinių išmokų dydį, valstybės narės gali remtis metine parduodama produkcija, parduodama per metinį laikotarpį, išskyrus tą metinį laikotarpį, už kurį išmokama metinė išmoka, kai to reikalauja patikrinimai. Laikotarpis, kuriuo naudojamas metinis laikotarpis neatitinka atitinkamo faktinio metinio laikotarpio, turi būti trumpesnis nei 12 mėnesių."
3. 3) 3 straipsnio 1 dalies antroji pastraipa pakeičiama taip:
"Neįtraukiamos investicijos, galinčios iškraipyti konkurenciją, kai tai susiję su kitomis organizacijos ekonominės veiklos rūšimis."
4. 4) 5 straipsnis pakeičiamas taip:
"5 straipsnis
1. Kiekviena gamintojų organizacija per tris mėnesius po kiekvieno metinio laikotarpio, minimo 2 straipsnio 2 dalies d punkte, pateikia vieną paraišką dėl 2 ir 3 straipsniuose minėtos pagalbos.
2. Visos paraiškos pagalbai gauti pateikiamos kartu su raštiška gamintojų organizacijos deklaracija, patvirtinančia, kad organizacija:
- laikosi ir ateityje laikysis Reglamentų (EB) Nr. 2200/96 ir (EB) Nr. 478/97 bei šio reglamento,
- tiesiogiai ar netiesiogiai negauna ir negavo dvigubo Bendrijos arba nacionalinio finansavimo toms priemonėms, kurioms šiame Reglamente numatytas Bendrijos finansavimas.
3. Valstybės narės, gavusios užpildytą paraišką, pagalbą skiria per šešis mėnesius."
5. 5) 8 straipsnis pakeičiamas taip:
"8 straipsnis
Valstybių narių išlaidoms pagalbai, nurodytai 2 ir 3 straipsniuose, gali būti suteikta parama iš EŽŪOGF Garantijų skyriaus."
6. 6) 9 straipsnis pakeičiamas taip:
"9 straipsnis
2 straipsnyje nurodytos Bendrijos pagalbos dalį sudaro:
- 75 % reikalavimus atitinkančių viešųjų išlaidų 1 ir 2 tikslo regionams, nurodytiems Reglamento Nr. 1260/1999 1 straipsnyje,
- 50 % reikalavimus atitinkančių viešųjų išlaidų kitiems regionams."
7. 7) 10 straipsnis pakeičiamas taip:
"10 straipsnis
1. 3 straipsnyje nurodyta Bendrijos pagalbos dalis, išreikšta negrąžinamos paskolos ekvivalentu, neviršija procentinės 3 straipsnyje nurodytų reikalavimus atitinkančių investicinių išlaidų dalies:
- 50 % 1 ir 2 tikslo regionams, nurodytiems Reglamento (EB) Nr. 1260/1999 1 straipsnyje,
- 30 % kitiems regionams.
2. Atitinkamos valstybės narės privalo įsipareigoti padengti ne mažiau kaip 5 % 3 straipsnyje nurodytų reikalavimus atitinkančių investicinių išlaidų.
3. Pagalbos, skirtos 3 straipsnyje nurodytoms investicinėms išlaidoms padengti, gavėjas moka ne mažiau kaip:
- 25 % 1 ir 2 tikslo regionuose, nurodytuose Reglamento (EB) Nr. 1260/1999,
- 45 % kituose regionuose."
8. 8) 11 straipsnis pakeičiamas taip:
"11 straipsnis
Nepažeisdamos patikrinimų, atliekamų laikantis Reglamento (EB) Nr. 2200/96 VI antraštinės dalies, valstybės narės atlieka gamintojų organizacijų patikrinimus, kad nustatytų, ar laikomasi 2 ir 3 straipsniuose nurodytų pagalbos skyrimo reikalavimų."
9. 9) 12 straipsnis pakeičiamas taip:
"12 straipsnis
1. Jei atliekant patikrinimą pagal 11 straipsnį paaiškėja, kad:
- parduodamos produkcijos vertė yra mažesnė už 2 straipsnyje nurodytą pagalbai apskaičiuoti naudotą sumą arba
- šiame reglamente numatyta pagalba nebuvo panaudota pagal taikomus reglamentus arba patvirtintą pripažinimo planą,
reikalaujama, kad pagalbos gavėjas grąžintų sumą dukart didesnę už neteisėtai išmokėtą sumą kartu su palūkanomis už laikotarpį nuo išmokėjimo iki grąžinimo.
Palūkanų norma yra pavėluoto mokėjimo dieną galiojanti ir Europos Bendrijų oficialiojo leidinio C serijoje paskelbta palūkanų norma, Europos centrinio banko taikoma operacijoms eurais, padidinta trimis procentiniais punktais.
2. Jeigu skirtumas tarp faktiškai skirtos pagalbos ir likusios neišmokėtos jos dalies sudaro daugiau kaip 20 % neišmokėtosios dalies, reikalaujama, kad pagalbos gavėjas visą gautą pagalbą grąžintų kartu su 1 dalyje nurodytomis palūkanomis.
3. Jei atitinkama gamintojų organizacija sąmoningai arba dėl didelio aplaidumo pateikia klaidingą deklaraciją dėl klausimų, priklausančių šio reglamento taikymo sričiai, likusiam įgyvendinamo pripažinimo plano laikotarpiui ji netenka teisės į pagalbą.
4. 1-4 dalys taikomos nepažeidžiant kitų nuobaudų, skiriamų pagal Reglamento (EB) Nr. 2200/96 48 straipsnį."
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Jis taikomas pagalbai, mokamai pagal pripažinimo planus, priimtus po 2000 m. sausio 1 d., bei pagalbai, mokamai pagal pripažinimo planus, priimtus iki 2000 m. sausio 1 d., už metinius laikotarpius, prasidedančius po 2000 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2000 m. gegužės 11 d.

Labels: 19
5
6